યુવાન પ્રેમીઓનું દિલ વાતવાતમાં સુંદર યુવતી પર આવી જાય, પણ યુવતીને એ મંજુર ન હોય તો ક્યારેક આવાં મજનું કે રોમિયો ટાઈપ યુવાનની ધોલધપાટ કરી લે છે. વધારામાં આવાં રોમિયો માટે ગુજરાતમાં પોલીસે ઠેરઠેર એન્ટી રોમિયો સ્કવોડ ઉભી કરી છે. જોકે રોમિયો નામનો આવો ઉપયોગ જોઈ શેક્સપિયર કબરમાંથી ઊભા થઈ આપઘાત કરી લે તેવી પણ શક્યતા છે. પણ આમાં એક તો બિચારાને પ્રેમ થયો હોય, એમાં પેલી લાફો કે સેન્ડલ ઠોકી દે અને જો એન્ટી રોમિયો સ્કવોડના ચક્કરમાં પડ્યા તો ખિસ્સા પણ ખાલી થાય અને આબરુ ધૂળધાણી થાય. એમાં પાછું જો ઘેર ખબર પડે અને બાપા જુના જમાનાનાં હોય તો એ લેક્ચર આપવામાંથી તો ન જ જાય. સુંદર યુવતીઓ આમ લાફા કંઈક આશાસ્પદ યુવાનોની જિંદગી બરબાદ કે મગજ ખરાબ કરે છે.